ai4bharat/Pralekha huggingface dataset:
ریلوے کی وزارت
بھارتی ریلوے کے تحت جدید ترین ریل گاڑی کنٹرول نظام نافذ کیا جائےگا
جدید ریل گاڑی کنٹرول نظام کے وسیع تجربے کے لئے ڈبلیو پی 19-2018 کے ذیلی حصے کے طور پر پائلٹ پروجیکٹوں کے طور پر 1810 کروڑ روپے کی لاگت سے مجموعی طور پر 640 روٹ کلو میٹر سے متعلق چار کام شروع کئےگئے ہیں
دہلی-ممبئی، دہلی –ہاؤڑہ روٹس پر نفاذ کا کام علیحدہ سے ہوگا
نئی دہلی، 23دسمبر 2019/ بھارتی ریلوے نے فیصلہ کیا ہے کہ اس کے اپنے سگنلنگ نظام کو پورے نیٹ ورک پر جدید ترین بنایا جائے اور اس کے لئے ایل ٹی ای پر مبنی ایم ٹی آر سی نافذ کی جائے اور جدید ریل کنٹرول نظام متعارف کیا جائے۔ بھارتی ریلوے کا سب سے الوالعزم جدت طرازی پروجیکٹ ہے جس کے تحت سلامتی ، لائن صلاحیت کو بہتر بنانے اور ریل گاڑیوں کو اور زیادہ تیز رفتار سے چلانے کے لئے سگنلنگ نظام کو جدید ترین بنایا جانا ہے۔
لہذا پورےبھارتی نیٹ ورک پر سگنلنگ نظام کو جدید ترین بنانے کے لئے 77912 کروڑ روپے کی مجموعی لاگت سے 19-2018 کے دوران کام شروع کیا گیا ہے جسے نیتی آیوگ کی منظوری کے بعد نافذ کیا جانا ہے۔ نیتی آیوگ کی منظوری کے ساتھ ساتھ ریلوے کے توسیعی بورڈ اور سی سی ای اے کی منظوری بھی حاصل ہونی ہے۔ کام کے تحت درج ذیل تجاویز شامل ہیں۔
- خود کار ریل گاڑی تحفظ  نظام
- الیکٹرانک انٹر لاکنگ نظام
- ریموٹ ڈائیگونسٹک اینڈ پریڈکٹیو رکھ رکھاؤ نظام
- طویل المدت تجزیہ  پر مبنی موبائل ریل گاڑی مواصلات  نظام
- مرکزی ٹریفک کنٹرول نظام  ریل انتظام نظام 
کل ہند پیمانے پر سگنلنگ کے نظام کو جدید ترین بنانے سے قبل 1810 کروڑ روپے کی لاگت سے مجموعی طور پر 640 روٹ کلو میٹر پر 4 کاموں کی منظوری دی گئی ہے جو 19-2018 کے ڈبلیو پی کے تحت ذیلی پروجیکٹوں میں پائیلٹ پروجیکٹ کی حیثیت رکھتے ہیں تاکہ اس سلسلہ میں وسیع تر تجربات کئےجاسکیں۔ ان چار سیکشنوں میں رینی گونٹا  یراگونٹلا سیکشن جنوب وسطی ریلوے ،وجیا نگرم  –پلاسا سیکشن مشرقی گھاٹ ریلوے ،جھانسی  بینا۔  سیکشن شمال وسطی ریلوے اور ناگپور -بدنیرا  سیکشن وسطی ریلوے شامل ہیں۔ یہ کچھ از حد مصروف راستے ہیں جن پر بھارتی ریلوے کے تحت بڑی تعداد میں ریل گاڑیوں کا آنا جانا لگا رہتا ہے۔
ریل ٹیل کارپوریشن آف انڈیا لمیٹیڈ  جو میسرز ریل ٹیل انٹرپرائزیز لمٹیڈ  کا صد فی صدذیلی ادارہ ہے، اسے ان چار پائیلٹ پروجیکٹوں کو بھارتی ریلوے کی جانب سے نفاذ کی ذمہ داری سونپی گئی ہے۔ اس سلسلہ میں ٹینڈر مدعو کئے گئے ہیں اور ان کا تجزیہ جاری ہے۔
رفتار کو بڑھاکر 160 کلو میٹر فی گھنٹے تک کرنے اور دہلی –ممبئی اور دہلی-ہاوڑہ ہائی ڈینسٹی راستوں پر سفر کی موجودہ مدت کو 18 گھنٹوں سے گھٹا کر 12 گھنٹے کرنےکی غرض سے ان دونوں راستوں پر علیحدہ سے جدید ترین ریل کنٹرول نظام نافذ کیا جائے گا۔
۔۔۔۔۔۔۔۔۔۔
م ن۔ ۔ ج۔
U- 5984
(Visitor Counter : 73
خوراک کی ڈبہ بندی کی صنعتوں کی وزارت
تحقیق اور ترقی کے لئے ایم او ایف پی آئی کے ذریعے مختص اور استعمال کردہ فنڈ
ڈبہ بند خوراک صنعتوں کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ ریسرچ اینڈ ڈیولپمنٹ اسکیم کے تحت پچھلے پانچ سالوں کے دوران مختص اور استعمال کیے گئے فنڈز کی سال بہ سال تفصیلات درج ذیل ہیں:
|
|
مالی سال
|
|
مختص فنڈ 
|
|
استعمال شدہ فنڈ 
|
|
2017-18
|
|
3.50
|
|
1.67
|
|
2018-19
|
|
8.45
|
|
8.08
|
|
2019-20
|
|
8.77
|
|
4.89
|
|
2020-21
|
|
6.20
|
|
6.02
|
|
2021-22
|
|
3.40
|
|
2.06
ریسرچ اینڈ ڈویلپمنٹ اسکیم کے تحت فنڈز کی تقسیم یا استعمال میں کوئی طے شدہ رجحان نہیں ہے، چونکہ یہ طلب پر مبنی اسکیم ہے، پروجیکٹوں کی اصل منظوری اور اس کے نتیجے میں یک مشت امداد کی منظوری اہل تجاویز کی وصولی پر منحصر ہے۔
اگرچہ کوئی خاص ہدف مقرر نہیں کیا گیا ہے، ڈبہ بند خوراک صنعتوں کی وزارت  نے گزشتہ تین سالوں کے دوران اسکیم کے تحت 11.48 کروڑ روپے کی منظور شدہ یک مشت امداد کے ساتھ 37 نئے منصوبوں کو منظوری دی ہے، جن میں سے 8.57 کروڑ روپے جاری کئے گئے ہیں۔
ایم او ایف پی آئی ریسرچ اینڈ ڈیولپمنٹ اسکیم کو اس مقصد کے ساتھ نافذ کر رہا ہے کہ آخری پروڈکٹ؍فائنڈنگز سے فوڈ پروسیسنگ انڈسٹری کو پروڈکٹ اور پروسیسنگ ڈویلپمنٹ، مؤثر ٹیکنالوجیز، بہتر پیکیجنگ وغیرہ کے ساتھ ساتھ مختلف عوامل کی معیار کاری یعنی ایڈیٹیوس، کلرنگ ایجنٹس، پریزرویٹیوس، کیڑے مار ادویات کی باقیات وغیرہ کے ساتھ ساتھ مختلف عوامل کی معیاری کاری کے حوالے سے فائدہ پہنچے۔ اس شعبے میں تحقیق اور ترقی کو بہتر بنانے کے لیے، اسکیم کے رہنما خطوط میں وقتاً فوقتاً ترمیم کی جاتی ہے۔ تحقیق اور ترقی کے بہتر نتائج کے لیے موجودہ اسکیم کے رہنما خطوط میں سے کچھ یہ ہیں:
- اُن تجاویز کو ترجیح دی جاتی ہے جو چھوٹے اور درمیانے درجے کے کاروباری اداروں اور کسانوں کے لیے فائدہ مند ہوں اور جن کا مقصد مذکورہ ٹیکنالوجی کو تجارتی بنانا ہو۔
- تحقیق و ترقی کے منصوبے صنعتی پارٹنر کے تعاون سے انجام دیے جائیں گے، جو پروجیکٹ کے ذریعے تیار کردہ نتائج کی ٹیکنالوجی کو لے سکتے ہیں؍خرید سکتے ہیں؍کمرشلائز کر سکتے ہیں۔
- پروجیکٹ کے تفتیش کاروں کی حوصلہ افزائی کی جاتی ہے کہ وہ ترقی یافتہ تحقیق؍ٹیکنالوجی کے نتائج کے لیے قانونی؍پیٹنٹ تحفظ حاصل کریں۔
وزارت دفاع
دفاعی سکریٹری ڈاکٹر اجے کمار نے یوم جمہوریہ کی تقریبات -2022 کے لئے ویب سائٹ کی شروعات کی
اہم جھلکیاں :
- ویب سائٹ پر ، ملک بھرمیں منائی جانے والی یوم جمہوریہ کی تقریبات کودکھایا جائے گا۔
- یہ یوم جمہوریہ کی تقریبات سے متعلق مواد کا واحد سرکاری ذریعہ ہوگا۔
آزادی کا امرت مہوتسو کے 75ویں سال کی آزادی کے موقع پر سال 2022 کی یوم جمہوریہ کی تقریبات کو دکھانے کے لئے وزارت دفاع نے ایک نئی ویب سائٹ www.indianrdc.mod.gov.in بنائی ہے ۔ دفاعی سکریٹری ڈاکٹر اجے کمار نے 4 اکتوبر 2021 کو نئی دلی میں باقاعدہ اس کی شروعات کی ۔ کیونکہ یہ ایک ایسا پلیٹ فارم ہے ، جو پوری دنیا میں موجود ہندوستانیوں کو جوڑے گا اور بھارت کے یوم آزادی کے جشن کو دکھائے گا۔
اس موقع پر خطاب کرتے ہوئے ڈاکٹر اجے کمار نے کہا کہ یوم جمہوریہ کی تقریبات سے متعلق مختلف سرگرمیاں پورے ملک میں جاری ہیں اور یہ ویب سائٹ ان تعمیراتی سرگرمیوں کو بڑھانے میں بہت ہی کارآمدہوگی۔ مثال کے طور پر این سی سی، یوم جمہوریہ کے کیمپ کے لئے انتخابی عمل پہلے ہی تمام براعظم میں شروع ہوچکا ہے جس میں لاکھوں نوجوان شامل ہورہے ہیں۔ڈاکٹر اجے کمار نے کہا کہ یہ ویب سائٹ ان تمام گرمیوں کو دکھائے گی ۔ یوم جمہوریہ کیمپ کیلئے تیاریاں اپنے آپ میں ایک تہوار ہے۔ ہم اس ویب سائٹ کے ذریعہ تہواروں کو آگے لانا چاہتے ہیں۔
ویب سائٹ، یوم جمہوریہ کی تقریبات سے متعلق تمام براعظم کیلئے ایک واحد نکاتی سرکاری ذریعہ ہوگا۔ ویب سائٹ میں خصوصی آرڈی سی ریڈیو، گیلری، انٹریکٹیو فلٹرس، ای۔بک، ہندوستان کی آزادی کی تحریک پر بلاگس، جنگیں اور جنگی یادگاروں جیسے فیچرس شامل ہوں گے۔ لہذا تقریبات سے متعلق تمام معلومات یعنی ہر منٹ پر پروگرام ، روٹ میپ ، پارکنگ کی تفصیلات ، آر ایس وی پی ، وزارت دفاع کے مختلف اجزا ء کے ذریعہ کی گئی اضافی سرگرمیوں کی تفصیلات اور پروگرام کی لائیو اسٹریمنگ وغیرہ شامل ہوں گی۔
سماجی انصاف اور تفویض اختیارات کی وزارت
سماجی انصاف اور تفویض اختیارات کے مرکزی وزیر ڈاکٹر وریندر کمار نے امر جیوتی چیریٹیبل ٹرسٹ کا دورہ کیا
ڈاکٹر وریندر کمار نے ٹرسٹ کی طرف سے فراہم کی جانے والی سب کی شمولیت والی تعلیم کے مجموعی طریقۂ کار کو سراہا
نئی دہلی،17 ستمبر ،2021 / سماجی انصاف اور تفویض اختیارات کے مرکزی وزیر ڈاکٹر وریندر کمار نے آج وکاس مارگ پر ، کرکرڈوما میں امر جیوتی چیریٹیبل ٹرسٹ کے اسکول کیمپس کا دورہ کیا۔ یہ معذور افراد کو بااختیار بنانے کے محکمے کی دین دیال بازآبادکاری اسکیم کے تحت ایک امدادی تنظیم ہے۔ وزیر موصوف 1981 سے ٹرسٹ کی طرف سے سب کی شمولیت والی تعلیم فراہم کرنے کے مجموعی طریقۂ کار سے سب سے زیادہ متاثر ہوئے۔ انہوں نے پیشہ ورانہ علاج کے یونٹ میں مختلف معذوریوں ، سماعت سے محرومی، بینائی سے محرومی ، دماغی کمزوری ، اے ڈی ایچ ڈی سے بات چیت کی اور بازآبادکاری کے ان کے عمل میں آسانی پیدا کرنے کے لیے طلبا کو علاج کی تعلیم دیئے جانے کے بارے میں جانکاری حاصل کی۔
وہ آرٹ اور دستکاری ، برتن سازی، زیورات سازی اور جوٹ کے تھیلے بنانے سمیت مختلف ہنر مندیوں میں طلبا کی کارکردگی کو دیکھ کر بہت متاثر ہوئے۔ کئی طرح کی معذوریوں سے دو چار ایک طالب علم ماسٹر اکشت ، وزیر موصوف کو دوستی کا ایک بندھن پیش کر کے بہت ہی خوش ہوا۔ وزیر موصوف نے محترمہ نشٹھا کی بھی تعریف کی، جنہوں نے اپنے پاؤں سے کمہار کے پہیے پر چراغ تیار کیا۔
ٹرسٹ کی بانی اور مینیجنگ سکریٹری ڈاکٹر اوما تُلی نے قابل رسائی ماحول کے اہم اجزا کی وضاحت کی جن میں چھوٹی سی راہ، بلند سیڑھیاں، قابل رسائی بیت الخلاء، قابل اطلاق فرنیچر وغیرہ شامل ہیں۔ چونکہ یہ مرکز رکاوٹ سے پاک ماحول کے لیے ایک رول ماڈل ہے۔
اسکول کی پرنسپل نے ان کی جامع اسکول کی عمارت کے دورے کے دوران سماعت کی خرابی  والے بچوں کے کے لیے جامع کلاسوں میں طلبا کے لیے کاس روم کی حکومت عملی پر روشنی ڈالی۔ طلبا کی لائیو سرگرمیوں نے وزیر کو متاثر کیا جنہوں نے کہا کہ ان تمام حکمت عملیوں کو تمام اسکولوں میں نافذ کیا جانا چاہیے تاکہ یہ یقینی بنایا جاسکے کہ جامع تعلیم ایک حقیقت بن جائے۔
وہیل چیئر باسکٹ بال کھلاڑیوں کے ساتھ بات چیت ان کے دورے کی خاص بات تھی۔ انہوں نے کھلاڑیوں کی تعریف کرتے ہوئے کہا کہ وہ حقیقی کامیابی اور رول ماڈل ہیں جو دوسروں کو ان کی مثال پر چلنے کی ترغیب دیں گے۔ انہوں نے وہیل چیئر استعمال کرنے والوں کے لیے بغیر رکاوٹ کے ہائیڈروکلی سے چلنے والی اسکول بس کی تعریف کی اور کہا کہ معذور افراد کے لیے سفر کرنے کے لیے اس طرح کی مزید بسیں ہونی چاہئیں۔ انہوں نے طلباء سے وعدہ کیا کہ وہ اپنے اگلے دورے کے دوران ان کے ساتھ زیادہ وقت گزارنا پسند کریں گے۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –9724
(Visitor Counter : 126
الیکٹرانکس اور اطلاعات تکنالوجی کی وزارت
شہریوں کی زندگیوں کو یکسر بدلنے کے لئے ٹیکنالوجی کے استعمال میں بھارت کی کامیابی ایک مطالعے کے لائق معاملہ ہے : وزیر مملکت راجیو چندر شیکھر
کئی سالوں سے، بھارت کے بارے میں یہ بیانیہ عام رہا ہے کہ حکمرانی غیر فعال ہے ، جو عوام تک پہنچنے میں ناکام رہتی ہے : وزیر مملکت راجیو چندر شیکھر
ڈیجیٹل انڈیا فریم ورک نے نوجوان بھارتیوں کی پوری نئی نسل کے اعتماد میں اضافہ کیا ہے : وزیر مملکت راجیو چندر شیکھر
وزیر مملکت راجیو چندر شیکھر نے ورلڈ بینک ڈیجیٹل اکنومی کانکلیو- 2023 سے خطاب کیا
ہنر مندی کے فروغ اور انٹرپرینیورشپ اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر نے ورلڈ بینک ڈیجیٹل اکنومی کانکلیو- 2023 سے خطاب کیا، جہاں انہوں نے شہریوں کی زندگیوں کو یکسر تبدیل کرنے کے لئے ٹیکنالوجی کے استعمال میں ایک مطالعے کے لائق معاملے کے طور پر بھارت کی کامیابی کو اجاگرکیا ۔ انہوں نے گزشتہ نو سالوں میں ڈیجیٹل انڈیا کے ذریعے حاصل کیے گئے سنگ میلوں کے بارے میں بتایا ، جس نے 2026 ء تک پانچ ٹریلین امریکی ڈالر کی معیشت کی طرف ملک کی تیز رفتار پیش رفت کو متحرک کیا ہے ۔
وزیر موصوف نے کہا کہ "2015 ء میں، ڈیجیٹل انڈیا کے آغاز کے ذریعے، وزیر اعظم جناب نریندر مودی نے تین وسیع اہداف - ٹیکنالوجی کے ذریعے شہریوں کی زندگیوں کو بہتر بنانے، نظم و نسق اور جمہوریت کو متاثر کرنے اور اختراعی معیشت کے لئے ایک نظام کو مزید وسعت دینے اور تخلیق کرنے کے ذریعے غیر روایتی توقعات کا تعین کیا تھا ۔ گزشتہ نو سالوں کے دوران، بھارت نے ٹیکنالوجی کی تخلیق میں سبقت حاصل کی ہے ۔
جناب راجیو چندر شیکھر نے اس بات کو بھی اجاگر کیا کہ کس طرح سرکاری خدمات کے ڈیجیٹلائزیشن نے غیر رسمی شعبوں کو باضابطہ بنانے میں سہولت فراہم کی ہے ، جو اب ڈیجیٹل ادائیگیوں اور بہت چھوٹی رقم کے قرض کا استعمال کرتے ہیں۔ یہ خدمات ، جو انڈیا اسٹیک کا حصہ ہیں ، اب ان ممالک کو پیش کی جا رہی ہیں ، جو حکمرانی کو ڈیجیٹل پر مبنی بنانے کے خواہشمند ہیں۔
وزیر موصوف نے مزید کہا کہ ’’ سرکاری خدمات کے ڈیجیٹائزیشن نے غیر رسمی شعبوں ، جیسے خوانچہ فروشوں کو باضابطہ بنانے میں سہولت فراہم کی ہے، جو اب ڈیجیٹل ادائیگیوں اور بہت چھوٹے قرض کا استعمال کرتے ہیں۔ یو پی آئی اور آدھار جیسی پہل سمیت انڈیا اسٹیک کے ذریعے لائی گئی تبدیلی نے نہ صرف حکمرانی کو بہتر کیا ہے بلکہ ایک متحرک اختراعی ماحولیاتی نظام بھی تیار کیا ہے۔ زندگیوں کو بدلنے کے لئے ٹیکنالوجی کی تعیناتی میں بھارت کی کامیابی میں دوسرے ممالک نے دلچسپی ظاہر کی ہے ، جو اپنی معیشتوں اور حکمرانی کو ڈیجیٹل پر مبنی بنانے کے خواہاں ہیں۔ ‘‘
وزیر موصوف نے ورلڈ بینک کے ایگزیکٹوز کے ساتھ بات چیت کے دوران ، اس بارے میں بتایا کہ کس طرح حکومت کو غیر فعال طرز حکمرانی سے بحال کیا گیا ، جس نے دور دراز کے علاقوں میں رہنے والے لوگوں میں وسائل کی تقسیم کو روک دیا تھا ۔
وزیر موصوف نے وضاحت کی کہ ’’ کئی سالوں سے، بھارت کے بارے میں بیانیہ کہ باصلاحیت لوگوں کے ساتھ ایک ٹیکنالوجی پر مبنی ملک ہونے کے باوجود، غیر فعال حکمرانی کے مسئلے کے ارد گرد گھومتا رہا ہے ، جو لوگوں تک پہنچنے میں ناکام رہا۔ اس میں بھارت کو حکمرانی میں درپیش چیلنجوں کی وضاحت کی گئی۔ تاہم، 2015 ء میں، جب ڈیجیٹل انڈیا کا آغاز کیا گیا، ٹیکنالوجی کی توقعات اور نتائج کے لئے ایک نظام اور فریم ورک متعارف کرایا اور سمجھا یا گیا۔ اس سے نوجوان بھارتیوں کی پوری نئی نسل کے اعتماد میں نمایاں اضافہ ہوا ہے ۔ ‘‘
ا قتصادی امور کی کابینہ کمیٹی
کابینہ نے این ٹی پی سی سبز توانائی لمیٹڈ میں مقررہ حدود سے زائد سرمایہ کاری کرنے کے لیے مہارتن سی پی ایس ای کو اختیاردینے سے متعلق موجودہ رہنما خطوط سے این ٹی پی سی لمیٹڈ کو مستثنی قرار دینے کی منظوری دی
این ٹی پی سی لمیٹڈ کے ذریعہ 60 جی ڈبلیو قابل احیاء توانائی صلاحیت قائم کرنے کے لیے این جی ای ایل کے ذریعہ این آر ای ایل اور اس کے دیگر مشترکہ کاروبار /معاون کمپنیوں میں سرمایہ کاری کرنے کی بھی منظوری دی
معزز وزیر اعظم جناب نریندر مودی کی صدارت میں اقتصادی معاملات سے متعلق کابینہ کمیٹی نے این ٹی پی سی سبز توانائی لمیٹڈ ، جو کہ این ٹی پی سی لمیٹڈ کی ایک معاون کمپنی ہے، میں سرمایہ کاری کرنے کے لیے مہارتن سی پی ایس ای کو اختیار سونپنے کے موجودہ رہنما خطوط سے این ٹی پی سی لمیٹڈ کو استثنائی فراہم کی ہے۔ سی سی ای اے نے اس کے ساتھ ہی این ٹی پی سی لمیٹڈ کے ذریعہ 60 جی ڈبلیو کے بقدر قابل احیاء توانائی  صلاحیت کا ہدف حاصل کرنے کے لیے این ٹی پی سی قابل احیاء توانائی لمیٹڈ  اور اس کے دیگر مشترکہ کاروبار /معاون کمپنیوں میں این جی ای ایل کی سرمایہ کاری کو بھی رعایت دے دی ہے جو کہ 5000 کروڑ روپئے سے لے کر 7500 کروڑ روپئے تک کی مالی حدود سے آگے اس کی خالص قدر وقیمت کی زیادہ سے زیادہ 15 فیصد کے بقدر ہونی چاہئے۔
سی او پی 26 میں اپنی عہد بندگی کے مطابق بھارت اپنی ترقی کے اہداف کو پورا کرتے ہوئے کم کاربن اخراج کو یقینی بنانے کی سمت میں کام کر رہا ہے۔ ملک کا ہدف سال 2030 تک 500 جی ڈبلیو کے بقدر غیر حجری تونائی حاصل کرنے کا ہے۔ ایک مرکزی عوامی شعبے کی صنعت اور ملک کا سرکردہ بجلی نظام ہونے کے ناطے این ٹی پی سی نے آر ای شعبے میں اس سرمایہ کاری کے توسط سے سال 2032 تک 60 جی ڈبلیو کے بقدر قابل احیاء توانائی صلاحیت کے اضافے کا ہدف طے کیا ہے جو ملک کو مذکورہ بالا ہدف حاصل کرنے اور سال 2070 تک خالص صفر اخراج کو یقینی بنانے کے بڑے ہدف کی جانب بڑھنے میں کافی مدد فراہم کرے گا۔ یہ بڑھا ہوا ہدف حال ہی میں سی او پی 26 سربراہ ملاقات میں اعلان کردہ حکومت کے ’پنچامرت‘ کے عین مطابق ہے، جو کہ خالص صفر اخراج کی سمت میں موسمیاتی کاروائی میں بھارت کے اہم تعاون کی شکل میں ہے۔
این جی ای ایل کا ہدف این ٹی پی سی کی قابل احیاء توانائی سفر کا پرچم بردار بننا ہے اور فی الوقت اس کے پاس 2861 میگاواٹ کے 15 قابل احیاء اثاثے موجود ہیں، جو کہ مصروف عمل ہیں/تجارتی آپریشن تاریخ  کے قریب ہیں اور اپنی معاون کمپنی این آر ای ایل  کے توسط سے سبز توانائی کاروبار میں مسابقتی بولی اور بیشتر ابھرتے ہوئے مواقع میں حصہ لے کر اپنے آر ای پورٹ فولیو کو توسیع سے ہمکنار کرنے کے لیے پوری طرح سے تیار ہے۔ این ٹی پی سی کو دی گئی رعایت سے سبز معیشت کے طور پر بھارت کی عالمی شبیہ کو بہتر بنانے میں کافی مدد ملے گی۔ یہ بھارت کی توانائی پیداوار میں گوناگونیت لاکر توانائی روایتی وسائل پر بھارت کے انحصار کو بھی کم کرے گی اور ملک کے کوئلہ برآمدات بلوں میں بھی تخفیف کرے گی۔ اس کے علاوہ، اس سے ملک کے ہر ایک کونے میں چوبیسوں گھنٹے ساتوں دن بجلی سپلائی کو یقینی بنانے میں کافی مدد ملے گی۔
یہ قابل احیاء توانائی پروجیکٹ تعمیراتی مرحلے کے ساتھ ساتھ او اینڈ ایم مرحلے کے دوران بھی مقامی افراد کو راست اور غیر راست طریقہ سے روزگار بہم پہنچائے گا۔
ماحولیات، جنگلات اور موسمیاتی تبدیلی کی وزارت
قابل تجدید توانائی اور توانائی کا مناسب استعمال آب و ہوا میں تبدیلی سے متعلق بھارتی حکمت عملی کے اہم ترین کاموں میں شامل ہیں
نئی دہلی،08 ستمبر ،2021 / ماحولیات، جنگلات اور آب و ہوا میں تبدیلی کے وزیر جناب بھوپیندر یادو نے متحدہ عرب امارات کے آب و ہوا سے متعلق ایلچی اور صنعت اور جدید ترین ٹکنالوجی کے وزیر عزت مآب ڈاکٹر سلطان الجابر کے ساتھ آج ورچوئل وسیلے سے ملاقات کی اور کوپ 26 سے متعلق معاملات ، قابل تجدید توانائی اور دیگر متعلقہ معاملات پر تبادلۂ خیال کیا۔
یہ اظہار خیال کرتے ہوئے کہ قابل تجدید توانائی اور توانائی کا مناسب استعمال آب و ہوا میں تبدیلی سے متعلق بھارتی حکمت عملی کے بنیادی ستون ہیں۔ جناب یادو نے کہا کہ وزیر اعظم جناب نریندر مودی کی فعال قیادت میں، بھارت نے اس بات کو یقینی بنانے کے لیے کام کیا ہے کہ قابل تجدید توانائی ، خاص طور پر شمسی توانائی ، روایتی ایندھن کی بنسبت سستی توانائی ہے۔
وزیر موصوف نے مزید کہا کہ بھارت نے غیر روایتی ایندھن کی تقریباً 151 جی ڈبلیو صلاحیت نصب کر لی ہے ، جس میں نصب کی گئی کل صلاحیت کا 39 فیصد حصہ ہے۔ بھارت نے 2030 تک 450 جی ڈبلیو قابل تجدید توانائی کی سہولت قائم کرنے کا نشانہ مقرر کیا ہے۔
ماحولیات کے وزیر نے بھارت کے ہائیڈروجن توانائی مشن ، بین الاقوامی شمسی توانائی ، قدرتی آفات سہنے والے بنیادی ڈھانچے کا اتحاد  اور صنعتی منتقلی کے لیے قائدانہ گروپ جیسے عالمی اقدامات کے بارے میں بھی بتایا اور ترقی پذیر ملکوں کی تشویش خاص طور پر مالی اور ٹکنالوجی سمیت عمل درآمد کے میدانوں میں ترجیح دینے کی ضرورت کو اجاگر کیا۔
متحدہ عرب امارات کے آب و ہوا سے متعلق ایلچی اور صنعت و جدید ترین ٹکنالوجی کے وزیر ڈاکٹر سلطان الجابر نے آب و ہوا کے لیے زراعت سے متعلق اختراعی مشن پر متحدہ عرب امارات کے قدم کے لیے بھارت کی مدد چاہی۔اس کے ساتھ ساتھ الجابر نے امریکہ اور برطانیہ سے بھی زراعت سے متعلق مدد چاہی ہے۔ اس اقدام کا آغاز کوپ 26 میں ہوگا جس کا انعقاد گلاسگو میں اس سال کے آخر میں کیا جائے گا۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
8796U –
(Visitor Counter : 143
زراعت اور کاشتکاروں کی فلاح و بہبود کی وزارت
حکومت نے ملک بھر کے سبھی دیہی اضلاع میں کرشی وگیان کیندر  کھولنے کے لئے ایک التزام کیا ہے
حکومت کا مقصد تیزی کے ساتھ باقی ماندہ کے وی کے میں مطلوبہ بنیادی ڈھانچہ دستیاب کرانا ہے
نئی دہلی، 10/اگست 2020 ۔ حکومت نے ملک بھر کے سبھی دیہی اضلاع میں کرشی وگیان کیندر  کھولنے کے لئے ایک التزام کیا ہے۔آج تک ملک بھر میں مجموعی طور پر 725 کے وی کے قائم کئے جاچکے ہیں۔
کے وی کے کو فرنٹ لائن ایکسٹینشن  کا کام سپرد کیا گیا ہے، جو کہ ریسرچ اداروں اور ریاستی حکومتوں کے متعدد ترقیاتی محکموں کے ذریعے چلائے جانے والے اصل توسیعی نظام کے مابین ایک پل کا کام کرتے ہیں۔ جہاں تک کے وی کے کے رول اور وسائل کی بات ہے تو یہ ضلع کے منتخب کسانوں کی ضرورتوں کی تکمیل کرتا ہے اور ریاستی ترقیاتی محکموں کو صلاحیت سازی میں مدد دیتا ہے۔ پورے ضلع کا احاطہ کرنا ریاستی حکومتوں کے ترقیاتی محکموں کی ذمے داری ہے۔
ہر کے وی کے، کے لئے منظور شدہ اسٹاف کی تعداد 16 ہے، جن میں ایک سینئر سائنٹسٹ نیز ہیڈ، 6 موضوع کے ماہرین، ایک فارم منیجر، 2 پروگرام اسسٹنٹ، دو انتظامی اسٹاف، ایک ٹریکٹر ڈرائیور، ایک جیپ ڈرائیور اور 2 ہنرمند سپورٹ اسٹاف شامل ہیں۔ فی الحال کے وی کے میں 68.44 فیصد اسامیاں پُر ہیں۔
657 کے وی کے، کے پاس انتظامی عمارت اور 521 کے وی کے، کے پاس کسانوں کے لئے ہاسٹل ہیں۔ حکومت کا ہدف تیزی کے ساتھ باقی ماندہ کے وی کے میں مطلوبہ بنیادی ڈھانچہ دستیاب کرانا ہے۔
ضرورت کے مطابق بڑی تعداد میں دیگر بنیادی ڈھانچہ جاتی سہولتوں کے ساتھ کے وی کے کو مضبوط بنایا گیا ہے۔ ان سہولتوں میں دالوں کے بیج کے مراکز، مٹی کی جانچ کرنے والے کٹس، بہت چھوٹے سینچائی نظامات، مربوط زرعی نظامات اکائیاں، فارم مشینری اور ساز و سامان، ضلع ایگرو- میٹ اکائیاں شامل ہیں۔ اس طرح کی سہولتیں گزشتہ پانچ برسوں کے دوران دستیاب کرائی گئی ہیں۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم نے بھائی دوج پر لوگوں کو مبارکباد دی
وزیر اعظم جناب نریندر مودی نے بھائی دوج کے موقع پر لوگوں کو مبارکباد دی ہے۔
ایک ٹویٹ میں، وزیر اعظم نے کہا؛
‘‘بھائی-بہن کے لا محدود محبت اور مضبوط اعتماد کی علامت کے تہوارکی آپ سب کو بہت بہت نیک خواہشات ۔’’
نائب صدر جمہوریہ ہند کا سکریٹریٹ
نائب صدر جمہوریہ نے جناب اٹل بہاری واجپئی کو ان کی پُنیہ تیتھی پر خراج عقیدت پیش کیا
ہندوستان کے نائب صدرجمہوریہ، جناب جگدیپ دھنکھڑ نے آج ’سدیو اٹل‘ کا دورہ کیا اور سابق وزیر اعظم جناب اٹل بہاری واجپائی کو ان کی پُنیہ تیتھی پر گلہائے عقدیت پیش کئے ۔ انہوں نے صدرجمہوریہ محترمہ دروپدی مرمو اور وزیراعظم جناب نریندر مودی کے ساتھ آنجہانی لیڈر کی یاد میں ایک دعائیہ اجلاس میں بھی شرکت کی۔
ٹویٹس کی ایک سیریز میں، نائب صدرجمہوریہ نے کہا:
قابل احترام اٹل جی کو ان کی پُنیہ تیتھی پر عاجزانہ خراج عقیدت۔ ان کی دور اندیش قیادت، تدبر اور گڈ گورننس پر توجہ نے ایک اہم دور میں ہندوستان کی تقدیر کو شکل دی ۔ ان کی میراث ہم سب کو متاثر کرتی رہتی ہے۔
عزت مآب نائب صدرجمہوریہ جناب جگدیپ دھنکھڑنے سابق وزیر اعظم جناب اٹل بہاری واجپائی جی کی یاد میں منعقدہ دعائیہ اجلاس میں شرکت کی اور آج 'سدیو اٹل' پر گلہائے عقیدت پیش کئے۔
مواصلات اور اطلاعاتی ٹیکنالوجی کی وزارت
جناب دیو سنہہ چوہان نے پن کوڈ کی گولڈن جوبلی کے موقع پر یادگاری ڈاک ٹکٹ جاری کیا
مواصلات کے مرکزی وزیر مملکت جناب دیو سنہہ چوہان نے آج گجرات میں گاندھی نگر کے مقام پر پن کوڈ کی گولڈن جوبلی کے موقع پر یادگاری ڈاک ٹکٹ جاری کیا ہے۔ انہوں نے ایک ای-پاس بک کا بھی آغاز کیا، جو پی او ایس بی اسکیموں کے کھاتے داروں کے لیے ایک نمایاں وصف ہے۔ اس میں ایک آن لائن ویب پیچ کے ذریعہ درج ذیل خدمات فراہم کی جائیں گی۔
- بیلنس کے بارے میں معلومات – اسے بھی اسکیموں کے لیے جاری کیا جائے گا۔
- منی اسٹیٹمنٹ- اسے شرح میں ایس بی، پی پی ایف اور ایس ایس اے کے لیے جاری کیا جائے گا۔
- مکمل اسٹیٹمنٹ- آغاز کے وقت یہ دستیاب نہیں ہوگی۔ اسے بعد میں متعارف کرایا جائےگا۔
ویب پیج کے لیے لنک انڈیا پوسٹ کی ویب سائٹ www.indiapost.gov.inیعنی اور آئی پی پی بی کی ویب سائٹ www.ippbonline.com پر دستیاب ہوگا۔اور اس لنک کوآنے والے دنوں محکمے کے پوسٹ انفو ایپ کے ذریعہ بھی دستیاب کرایا جائے گا۔
اس کے فائدے درج ذیل ہیں:-
- اپنے کھاتے کے بیلنس یا لین دین کے بارے میں معلومات حاصل کرنے کی غرض سے ڈاک خانے جانے کی ضرورت نہیں ہے، جس سے کہ کافی وقت کی بچت ہوگی۔
- اس لنک تک دن میں کسی بھی وقت اور یہاں تک کہ چھٹیوں کے دن بھی رسائی حاصل کی جاسکتی ہے۔
- موبائل بینکنگ ایپ یا انٹرنیٹ بینکنگ سے متعلق صداقت ناموں یا خطوط کی علائدہ سے کوئی ضرورت نہیں ہے۔
- گاہکوں کے تجربات میں اضافہ کرنے والے سادہ اور استعمال میں آسان ویب پیج۔
- بالکل مفت دستیاب ہے۔
- اسٹیٹمنت کو حوالے کے لیے ڈاؤن لوڈ کیا جاسکتا ہے۔
پیداوار سے منسلک ترغیت-‘پی ایل آئی موبائل ٹریننگ ایپ’ کا بھی وزیر موصوف کے ہاتھوں آغاز کیاگیا، جو نہ صرف یہ کہ آن لائن ٹریننگ فراہم کرے گا،بلکہ آن لائن سندیافتہ شخص کے لیے امتحان کے انعقاد میں سہولت بھی فراہم کرے گا۔ اس ایپ میں آڈیو/وژول موڈ میں تربیتی مواد موجود ہے اور یہ ایک ایسی کتاب بھی ہے کہ جو تربیتی مواد کا آسان اور کارآمد مجموعہ ہے۔
جناب دیو سنہہ چوہان نے نورنگ پورہ ہیڈٖ پوسٹ کے واؤ اینڈ سامی پوسٹ آفس، پارسل پیکجنگ یونٹ کی نئی تعمیر شدہ ڈاک خانے کی عمارت کا ورچول طریقے سے افتتاح بھی کیا۔ پیکجنگ سے متعلق یہ سہولت، اپنے پارسل بک کرنے کی غرض سے، نورنگ پورہ ہیڈ پوسٹ آفس پہنچنے والے گاہکوں کو بہت مناسب داموں پر پیکجنگ کی سہولت دستیاب ہوگی۔
صدر جمہوریہ کا سکریٹریٹ
صدر جمہوریہ ہند نے 17ویں پرواسی بھارتیہ دیوس کنونشن کے اختتامی اجلاس کو اپنی شرکت سے وقار بخشا اور پراواسی بھارتیہ سمان ایوارڈز عطا کئے
ہندوستانی تارکین وطن کی اجتماعی طاقت اور صلاحیت قوم کی جامع ترقی میں ضرب لگانے والی ایک طاقت: صدر مرمو
ہندوستان کی صدر محترمہ دروپدی مرمو نے 17ویں پرواسی بھارتیہ دیوس کنونشن کے اختتامی اجلاس سے خطاب کیا اور آج  مدھیہ پردیش کے اندور میں پرواسی بھارتیہ سمان ایوارڈز عطا کئے۔
اجتماع سے خطاب کرتے ہوئے صدر جمہوریہ نے کہا کہ ہندوستانی تارکین وطن آج عالمی نظام میں ایک اہم اور منفرد طاقت ہیں۔ یہ ہر خطے میں ایک پُرجوش اور پراعتماد کمیونٹی ہیں اور قیادت کے عہدوں پر عالمی امور میں شاندار خدمات انجام دے رہے ہیں۔ ہمارے تارکین وطن نے غیرمعمولی لگن اور محنت کا مظاہرہ کیا ہے اور زندگی کے تمام شعبوں میں فضیلت حاصل کرنے کے لیے بہت سے چیلنجوں پر قابو پایا ہے جن میں فن، ادب، سیاست، کھیل، کاروبار، ماہرین تعلیم، انسان دوستی، سائنس اور ٹیکنالوجی شامل ہیں۔
صدر جمہوریہ نے کہا کہ گزشتہ دو دہائیوں کے دوران پرواسی بھارتیہ دیوس کنونشن نے حکومت، ہندوستانی عوام اور تارکین وطن کے درمیان نتیجہ خیز روابط کو فعال کرنے میں ایک منفرد پلیٹ فارم کا کردار ادا کیا ہے۔
پرواسی بھارتیہ سمان ایوارڈز ہندوستان اور جن ملکوں میں وہ آباد ہیں وہاں ان کے تعاون کے لئے ڈائاسپورا ممبران کی ملک کی سب سے نمایاں پہچان ہیں۔ یہ ایوارڈز اس لحاظ سے اہم ہیں کہ یہ نہ صرف ہماری تعریف اور پرواسیوں کی کامیابیوں کا اعتراف کرتے ہیں بلکہ ہندوستان کے پرچم کو دنیا میں بلند رکھنے کے ان کے عزم پر ہمارے اعتماد کے بھی ترجمان ہیں۔
اس سال کے پرواسی بھارتیہ دیوس کنونشن کے موضوع ‘‘تارکین وطن: امرت کال میں ہندوستان کی ترقی کے لیے قابل اعتماد شراکت دار’’ کا حوالہ دیتے ہوئے صدر جمہوریہ نے کہا کہ یہ کنونشن اپنے قومی ترقیاتی اہداف کے حصول میں اپنے ڈائاسپورا کو شراکت دار بنانے کی ہندوستان کی خواہش کی ترجمانی کرتا ہے۔ انہوں نے کہا کہ اگلے 25 برسوں میں ہندوستان سخت اجتماعی محنت، قربانی اور زبردست ترقی کے ایک اہمیت کے حامل سفر کا آغاز کرنے جا رہا ہے۔ 2047 تک اسے ایک خود مختار عالمی رہنما میں تبدیل ہونا ہے، جب ہم اپنی آزادی کی صد سالہ جشن منا رہے ہوں گے۔
صدر جمہوریہ نے کہا کہ ہندوستانی تارکین وطن کی اجتماعی طاقت اور صلاحیت ملک کی جامع ترقی میں ضرب لگانے والی ایک طاقت ہے۔ انہوں نے تارکین وطن کے خاندان کے ہر فرد پر زور دیا کہ وہ اس سفر میں مکمل ساجھیدار بنیں۔ انہوں نے کہا کہ وہ آتم نربھر بھارت کے وژن کو پورا کرنے کے لیے اپنی صلاحیتوں کو بڑھانے کیلئے اپنی توانائی، تجربے، خیالات، کاروباری ذہانت، سرمایہ کاری، تکنیکی مہارت اور علم کے اشتراک سے اپنا کردار ادا کر سکتے ہیں۔
صدر جمہوریہ نے کہا کہ مادر وطن کی مٹی کی پکار وہ چیز ہے جو وقت اور فاصلے کی رکاوٹوں کو پار کر جاتی ہے۔ دنیا کے مختلف کونوں میں اپنے گود لیے ہوئے گھروں میں افزودہ اور پیداواری زندگیاں گزارنے والے ہندوستانی تارکین وطن ہمیشہ ہمارے دلوں میں نہ صرف توسیعی خاندان کے افراد کے طور پر بلکہ ہندوستان کی ترقی میں ذمہ دار اسٹیک ہولڈروں کی حیثیت سےایک خاص مقام رکھتے ہیں۔
doc2023110150901.pdf